ครับพอดีประจำเดือนแฟนผมไม่มาอะครับเรามีอะไรกันในช่วงต้นเดือนเมษาครับวันนั้นผมใส่ถุงยางแล้วแฟนก็บอกว่ากลัวหลังจากนั้นผมก็ไปซื้อยาคุมฉุกเฉินให้แฟนกินหลังจากนั้น7วันก้มีเลือดคล้ายประจำเดือนมากครับออกมาประมาณ5วันแล้วประจำเดือนจะมาตอนไหนครับปกติเเฟนผมประจำเดือนมาช่วงต้นเดือนครับอยากทราบว่าประจำเดือนจะมาไหมครับมีโอกาสท้องไหมครับเครียดมาก
สวัสดีค่ะ การใช้ถุงยางอนามัยจะมีโอกาสตั้งครรภ์ได้ตั้งแต่ 2%-18% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังมีเพศสัมพันธ์ ยาตุมฉุกเฉินจะช่วยป้องกันการตั้งครรภ์ได้ประมาณ 95% ดังนั้น โอกาสที่จะตั้งครรภ์จึงถือว่าน้อยหลังทานยาคุมฉุกเฉินไปประมาณ 7 วัน บางรายอาจมีเลือดออกจากช่องคลอดได้ค่ะ ซึ่งถือเป็นผลข้างเคียงจากยา หากไม่ใช่ช่วงวันที่ประจำเดือนควรจะมาค่ะส่วนประจำเดือนจริงๆ นั้น มักมาในเวลาเดิม หรืออาจมาช้ากว่ากำหนดไปนานเป็นสัปดาห์ได้ค่ะ นอกจากนี้ ยังอาจมีปัจจัยอื่นๆ อีก ที่อาจทำให้ประจำเดือนมาช้าได้ เช่น มีความเครียด ทำงานหนัก อดนอน นอนดึก อดอาหาร เป็นต้นดังนั้นอาจรอให้เลย 1 สัปดาห์นับจากกำหนดวันที่ประจำเดือนควรจะมาก่อนค่ะ หากประจำเดือนยังไม่มา อาจลองตรวจหาการตั้งครรภ์ดูค่ะ